TPBI คาดสัดส่วนรายได้กลุ่มบรรจุภัณฑ์ขยายตัวเพิ่มขึ้นอย่างมีนัยสำคัญ
TPBI เร่งขยายพอร์ตกลุ่มบรรจุภัณฑ์มูลค่าเพิ่ม โดยคาดว่าสัดส่วนรายได้ผลิตภัณฑ์ในกลุ่มนี้จะขยายตัวเพิ่มขึ้นอย่างมีนัยสำคัญ
16 พ.ค. 2559

นายกมล บริสุทธนะกุล ประธานเจ้าหน้าที่ฝ่ายการเงิน บริษัท ทีพีบีไอ จำกัด (มหาชน)หรือ TPBI เปิดเผยถึงทิศทางดำเนินงานในปีนี้ว่า บริษัทจะให้ความสำคัญกับการมุ่งพัฒนาและเพิ่มการขายสินค้าในกลุ่มผลิตภัณฑ์เพิ่มมูลค่า เช่น กลุ่มผลิตภัณฑ์พลาสติกชนิดอ่อนสำหรับบริโภคและอุปโภคเพื่อใช้ถนอมและยืดอายุการเก็บรักษาผลิตภัณฑ์
เนื่องมาจากแนวโน้มความต้องการใช้บรรจุภัณฑ์พลาสติกในกลุ่มอุตสาหกรรมอาหารสดและกลุ่มอาหารแปรรูปทั้งในประเทศและต่างประเทศเพิ่มสูงขึ้นตามพฤติกรรมของผู้บริโภค โดยคาดว่าสัดส่วนรายได้ผลิตภัณฑ์ในกลุ่มนี้จะขยายตัวเพิ่มขึ้นอย่างมีนัยสำคัญ